Verkeersbeamptes vas vir omkoperyArgieffoto Twee verkeersbeamptes is Maandag in Mthatha in die Oos-Kaap in hegtenis geneem op aanklag van omkopery en korrupsie. Konst. Sibongile Soci, woordvoerder van die polisie, het gesê die beamptes is deur lede van die misdaadintelligensie- en georganiseerde misdaad-eenhede in hegtenis geneem nadat hulle glo omkoopgeld van ŉ vragmotorbestuurder geëis het. Soci het gesê die verdagtes sal na verwagting binnekort in die Mthatha-landdroshof verskyn. Lt.genl. Celiwe Binta, provinsiale polisiekommissaris, het die inhegtenisnemings verwelkom. “Ons wil ŉ sterk boodskap stuur aan voornemende misdadigers dat ons geen steen onaangeraak sal laat in die stryd teen korrupsie nie.”